
DJEČJI VRTIĆ „POTOČIĆ“ BELAJSKE POLJICE
UPRAVNO VIJEĆE
Belajske Poljice 105 B, Barilović

KLASA: 112-03/26-01/6
URBROJ: 2133-6-1-02-26-1

Belajske Poljice, 6. listopada 2026. godine

Na temelju članka 26. Zakona o predškolskom odgoju i obrazovanju („Narodne novine“, broj 10/97, 107/07, 94/13, 98/19, 57/22 i 101/23), članka 42. i članka 60. Statuta Dječjeg vrtića  Potočić Belajske Poljice te Odluke Upravnog vijeća donesene dana 5. listopada 2026. godine, Upravno vijeće Dječjeg vrtića „Potočić“ Belajske Poljice raspisuje
N A T J E Č A J
za popunu radnog mjesta SPREMAČ/ICA
1 izvršitelj/ica, na određeno vrijeme zbog privremeno povećanog opsega posla, puno radno vrijeme


Probni rad: 90 dana.
Na natječaj se mogu javiti osobe oba spola. Izrazi koji se koriste u tekstu ovoga natječaja, a imaju rodno značenje, koriste se neutralno i odnose se jednako na muški i ženski spol.
Kandidati moraju ispunjavati uvjete propisane Zakonom o predškolskom odgoju i obrazovanju te Pravilnikom o odgovarajućoj vrsti i razini obrazovanja odgojno-obrazovnih i ostalih radnika u dječjem vrtiću, ustanovama te drugim pravnim i fizičkim osobama koje provode programe ranog i predškolskog odgoja i obrazovanja („Narodne novine“, broj 145/24), i to:
– kvalifikacija razine 1 stečena završetkom osnovnog obrazovanja (završena osnovna škola),
– utvrđena zdravstvena sposobnost za obavljanje poslova radnog mjesta. Izabranog kandidata Vrtić će uputiti na utvrđivanje zdravstvene sposobnosti prije sklapanja ugovora o radu.
Radni odnos u dječjem vrtiću ne može zasnovati osoba kod koje postoje zapreke za zasnivanje radnog odnosa iz članka 25. Zakona o predškolskom odgoju i obrazovanju.
Kandidati su obvezni dostaviti sljedeću dokumentaciju:
– pisanu i vlastoručno potpisanu prijavu na natječaj,
– životopis,
– dokaz o završenom osnovnom obrazovanju,
– presliku osobne iskaznice,
– elektronički zapis ili potvrdu o podacima evidentiranim u matičnoj evidenciji HZMO-a (e-radna knjižica),
– potvrdu nadležnog suda da se protiv kandidata ne vodi kazneni postupak, ne stariju od dana objave natječaja,
– potvrdu nadležnog suda da se protiv kandidata ne vodi prekršajni postupak, ne stariju od dana objave natječaja,
– potvrdu nadležnog područnog ureda Hrvatskog zavoda za socijalni rad da kandidatu nisu izrečene mjere za zaštitu dobrobiti djeteta iz članka 25. Zakona o predškolskom odgoju i obrazovanju, ne stariju od dana objave natječaja.
Dokumentacija se dostavlja u neovjerenim preslikama. Izabrani kandidat prije sklapanja ugovora o radu dužan je predočiti izvornike odnosno ovjerene preslike traženih isprava, prema zahtjevu Vrtića.
Pravo prednosti pri zapošljavanju
Kandidat koji ostvaruje pravo prednosti pri zapošljavanju prema posebnim propisima dužan je u prijavi pozvati se na to pravo i uz prijavu priložiti svu propisanu dokumentaciju kojom to pravo dokazuje. Prednost se ostvaruje pod jednakim uvjetima.
Kandidati koji se pozivaju na pravo prednosti pri zapošljavanju prema Zakonu o hrvatskim braniteljima iz Domovinskog rata i članovima njihovih obitelji, Zakonu o zaštiti vojnih i civilnih invalida rata, Zakonu o civilnim stradalnicima iz Domovinskog rata ili Zakonu o profesionalnoj rehabilitaciji i zapošljavanju osoba s invaliditetom dužni su dostaviti dokaze propisane tim zakonima.
Popis dokaza potrebnih za ostvarivanje prava prednosti prema propisima o hrvatskim braniteljima i civilnim stradalnicima dostupan je na mrežnim stranicama Ministarstva hrvatskih branitelja: https://branitelji.gov.hr/zaposljavanje-843/843.

Zaštita osobnih podataka
Osobni podaci kandidata obrađivat će se isključivo u svrhu provedbe natječajnog postupka, u skladu s Uredbom (EU) 2016/679 (Opća uredba o zaštiti podataka), Zakonom o provedbi Opće uredbe o zaštiti podataka („Narodne novine“, broj 42/18) i internim aktima Vrtića o zaštiti osobnih podataka.
Urednom prijavom smatra se pravodobna, vlastoručno potpisana prijava koja sadrži sve podatke i priloge navedene u natječaju. Nepotpune, nepravodobne i nepotpisane prijave neće se razmatrati.
Prijave s dokazima o ispunjavanju uvjeta natječaja dostavljaju se neposredno u Vrtić ili poštom preporučeno u roku od osam (8) dana od dana objave natječaja, u zatvorenoj omotnici s naznakom: 

„Natječaj za radno mjesto SPREMAČ/ICA – na određeno vrijeme – ne otvarati“

na adresu: Dječji vrtić Potočić Belajske Poljice, Belajske Poljice 105 B, 47250 Duga Resa.
Kandidati koji ispunjavaju formalne uvjete natječaja mogu biti pozvani na razgovor. Za kandidata koji je pozvan, a ne pristupi razgovoru, smatrat će se da je odustao od prijave.
Obavijest o rezultatima natječaja bit će objavljena na mrežnoj stranici Dječjeg vrtića „Potočić“ Belajske Poljice https://djecjivrtic-potocic.com.hr, u roku od 45 dana od isteka roka za podnošenje prijava.
Vrtić zadržava pravo poništenja natječaja u skladu s važećim propisima.
Dječji vrtić  Potočić Belajske Poljice
Upravno vijeće
Natječaj je objavljen na mrežnim stranicama i oglasnim pločama Hrvatskog zavoda za zapošljavanje te na mrežnoj stranici i oglasnoj ploči Dječjeg vrtića Potočić Belajske Poljice https://djecjivrtic-potocic.com.hr dana 06. 10.2026. godine.

